<classify> KATIKA juhudi kubwa za kuondoa changamoto zinazokabili awamu ya kwanza ya huduma za usafiri kati ya Kimara- Kivukoni-Gerezani na Morocco, Wakala wa Mabasi Yaendayo Haraka DART umesema wanatarajia Julai mwaka huu mwekezaji mwenye hadhi ya kimataifa atakuwa ameanza kazi.Aidha wakala huo umesema kwamba Machi mwaka huu watatangaza zabuni hiyo ya kimataifa na ametaka kampuni za wazalendo kujitokeza kwani ni matarajio yake kampuni hizo zitakuwa na nafasi ya kushiriki katika utoaji huduma kama inavyofanyika katika nchi nyingine .Kutokana na changamoto za uendeshaji katika awamu ya kwanza, awamu ya pili inayoanza ujenzi wake rasmi mwezi ujayo hakutakuwa na mwendeshaji wa mpito na kampuni itakayoendesha huduma hiyo itapatikana wakati wa hatua za mwisho za kukamilisha mradi huo utakaotumia mabasi zaidi ya 200.Kwa sasa mwendeshaji wa huduma za usafiri wakati wa mpito UDART ana mabasi ya kasi 140 na mwendeshaji mpya atafanya kuongezeka kwa mabasi kufikia 305 hivyo kuongeza tija ya usafiri huo jijini Dar es SalaamMtendaji Mkuu wa Dart, Ronald Rwakatare amesema pamoja na kutangaza zabuni mapema mwezi ujao, ifikapo Julai kampuni hiyo itakamilisha taratibu zote ikiwemo kuingiza mabasi na hivyo changamoto ya usafiri katika awamu ya kwanza ya mradi kuisha.Ni kweli kwa sasa tuna changamoto kubwa ya usafiri kwa kuwapo ongezeko kubwa la watu na mabasi kuwa machache, huku mwendeshaji wa mpito akikabiliwa na changamoto mbalimbali , jambo ambalo tumejifunza; katika awamu hii ya pili inayoanza kampuni ya kuendesha mradi itapatikana mapema na hakutakuwa na mwendeshaji wa mpito,alisema.Ofisa mtendaji huyo amesema kwa kampuni za kizalendo zinaweza kujitokeza katika zabuni kwani kama wanatoa huduma ya usafiri na usafirishaji kwa njia ya malori na mabasi katika maeneo yenye umbali wa kilometa 600 watashindwaje kutoa huduma katika njia ambapo hata kilomita 30 hazifiki.Ikiwa anakidhi vigezo na wataalamu katika masuala ya uendeshaji kama ukatishaji tiketi na mengineyo wanaweza kufanya biashara hii kwa uhakika hivyo ni vema kujitokeza kutumia fursa hiyo,alisema.Alibainisha kuwa watatumia kasoro nyingi zilizojitokeza katika awamu ya kwanza ya mradi, kuhakikisha awamu ijayo ya barabara ya Kilwa itakayojengwa kwa awamu mbili haitakuwa na changamoto.Katika ujenzi wake, majengo, karakana na kituo kikuu itachukua miaka miwili na nusu kukamilika huku ujenzi wa barabara ikiwemo barabara za juu katika maeneo mawili zitajengwa kwa miaka mitatu.Katika awamu hiyo ya pili ujenzi utafanyika barabara za Kilwa, Kawawa, Sokoine, Gerezani, Bandarini na Changombe yenye urefu wa kilometa 20.3.Alisema kwa sasa mkandarasi tayari amepatikana na tayari fidia zimelipwa. Hata hivyo alisema ujenzi rasmi unaanza mwezi ujao.Alieleza kuwa kwa tathmini ya sasa mabasi yanayohitajika si chini ya 200 lakini kila wakati wanafanya tathimini ya kuhuisha upya umbali wa njia kutokana na wananchi wengi kuhamia maeneo ya Kongowe, Vikindu. Awali njia hiyo ilipangwa kuishia Rangi tatu.Baada ya kuanza kwa awamu hiyo, itafuata awamu ya tatu ya barabara ya Nyerere hivyo kukamilisha awamu tatu za mradi huo kwa lengo la kurahisisha huduma za usafiri jijini Dar es Salaam.  <topic>: KITAIFA 